
ΤΡΟΠΟΛΟΓΙΕΣ
[bookmark: IntroA]Η Επιτροπή Πολιτισμού και Παιδείας υποβάλλει στην Επιτροπή Εσωτερικής Αγοράς και Προστασίας των Καταναλωτών και την Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων, που είναι αρμόδιες επί της ουσίας, τα ακόλουθα:
<RepeatBlock-Amend>
<Amend>Τροπολογία		<NumAm>1</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 2 α (νέα)</Article>
	

	Κείμενο που προτείνει η Επιτροπή
	Τροπολογία

	
	(2α)	Η αποτελεσματική εφαρμογή του κανονισμού (ΕΕ) 2024/1689 απαιτεί οι προσαρμογές που εισάγονται για τη διευκόλυνση της εφαρμογής του στην πράξη να μην μειώνουν τη σαφήνεια και την προσβασιμότητα του κανονιστικού πλαισίου για όσους απαιτείται να το εφαρμόσουν. Ειδικότερα, όταν ο κανονισμός εφαρμόζεται στους τομείς της εκπαίδευσης, του πολιτισμού και των μέσων ενημέρωσης, η σαφής κατανόηση των υποχρεώσεων και των διασφαλίσεων που σχετίζονται με τη χρήση συστημάτων ΤΝ παραμένει απαραίτητη για τη διασφάλιση της αποτελεσματικής και συνεπούς εφαρμογής του, με ιδιαίτερη προσοχή στους δικαιούχους από τον πολιτιστικό και τον δημιουργικό τομέα. Επομένως, τα μέτρα που θεσπίζονται για τη στήριξη της έγκαιρης και αναλογικής συμμόρφωσης με τον παρόντα κανονισμό θα πρέπει να συνεχίσουν να στηρίζουν τη σαφήνεια και την προσβασιμότητα των απαιτήσεών του, συμβάλλοντας έτσι στην τεκμηριωμένη χρήση των συστημάτων ΤΝ και στην εμπιστοσύνη στην εφαρμογή τους.


</Amend>
<Amend>Τροπολογία		<NumAm>2</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 3</Article>
	

	Κείμενο που προτείνει η Επιτροπή
	Τροπολογία

	(3)	Κατά συνέπεια, απαιτούνται στοχευμένες τροποποιήσεις του κανονισμού (ΕΕ) 2024/1689 για την αντιμετώπιση ορισμένων προκλήσεων όσον αφορά την εφαρμογή, με σκοπό την αποτελεσματική εφαρμογή των σχετικών κανόνων.
	(3)	Κατά συνέπεια, απαιτούνται στοχευμένες τροποποιήσεις του κανονισμού (ΕΕ) 2024/1689 για την αντιμετώπιση ορισμένων προκλήσεων όσον αφορά την εφαρμογή, με σκοπό την αποτελεσματική εφαρμογή των σχετικών κανόνων. Δεδομένου ότι τα συστήματα ΤΝ χρησιμοποιούνται όλο και περισσότερο στην εκπαίδευση και στους τομείς του πολιτισμού και της δημιουργικότητας, η ανάπτυξή τους ενδέχεται να εγείρει συγκεκριμένα ζητήματα που συνδέονται με τις μαθησιακές διαδικασίες, τις πολιτιστικές εκφράσεις και την πολυφωνία των μέσων ενημέρωσης. Επομένως, κατά την εφαρμογή του παρόντος κανονισμού, θα πρέπει να δοθεί ιδιαίτερη προσοχή στους εν λόγω τομείς, προκειμένου να υποστηριχθεί η τεκμηριωμένη χρήση της ΤΝ και να διατηρηθεί η εμπιστοσύνη στην ανάπτυξή της. Στον τομέα της εκπαίδευσης, αυτό συγκεκριμένα απαιτεί εγγυήσεις ώστε να διασφαλίζεται ότι η ανάπτυξη συστημάτων ΤΝ διατηρεί την παιδαγωγική αυτονομία, εγγυάται υψηλά πρότυπα ιδιωτικότητας των δεδομένων για τους εκπαιδευομένους και αποτρέπει την εξάρτηση από ιδιοταγή οικοσυστήματα (εγκλωβισμός σε συγκεκριμένο πάροχο).


</Amend>
<Amend>Τροπολογία		<NumAm>3</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 5</Article>
	

	Κείμενο που προτείνει η Επιτροπή
	Τροπολογία

	(5)	Με το άρθρο 4 του κανονισμού (ΕΕ) 2024/1689 επιβάλλεται επί του παρόντος σε όλους τους παρόχους και τους φορείς εφαρμογής συστημάτων ΤΝ η υποχρέωση διασφάλισης του γραμματισμού του προσωπικού τους στον τομέα της ΤΝ. Η ανάπτυξη του γραμματισμού στον τομέα της ΤΝ, η οποία ξεκινά από την εκπαίδευση και την κατάρτιση και συνεχίζεται με τη διά βίου μάθηση, είναι ζωτικής σημασίας για τον εφοδιασμό των παρόχων, των φορέων εφαρμογής και άλλων εμπλεκόμενων προσώπων με τις απαραίτητες έννοιες ώστε να λαμβάνουν τεκμηριωμένες αποφάσεις σχετικά με την ανάπτυξη των συστημάτων ΤΝ. Ωστόσο, η κοινή πείρα των ενδιαφερόμενων μερών καταδεικνύει ότι δεν ενδείκνυται η επιλογή μίας ενιαίας λύσης για όλους τους τύπους παρόχων και φορέων εφαρμογής σε σχέση με την προώθηση του γραμματισμού στον τομέα της ΤΝ, πράγμα που καθιστά την εν λόγω οριζόντια υποχρέωση αναποτελεσματική για την επίτευξη του στόχου που επιδιώκεται με την παρούσα διάταξη. Επιπλέον, από τα στοιχεία προκύπτει ότι η επιβολή μιας τέτοιας υποχρέωσης δημιουργεί πρόσθετο κανονιστικό φόρτο, ιδίως για τις μικρότερες επιχειρήσεις, ενώ ο γραμματισμός στον τομέα της ΤΝ θα πρέπει να αποτελεί στρατηγική προτεραιότητα, ανεξάρτητα από τις κανονιστικές υποχρεώσεις και τις πιθανές κυρώσεις. Υπό το πρίσμα αυτό, το άρθρο 4 του κανονισμού (ΕΕ) 2024/1689 θα πρέπει να τροποποιηθεί ώστε να υποχρεώνει τα κράτη μέλη και την Επιτροπή, με την επιφύλαξη των αντίστοιχων αρμοδιοτήτων τους, να ενθαρρύνουν μεμονωμένα, συλλογικά και σε συνεργασία με τα σχετικά ενδιαφερόμενα μέρη τους παρόχους και τους φορείς εφαρμογής να εξασφαλίζουν επαρκές επίπεδο γραμματισμού στον τομέα της ΤΝ για το προσωπικό τους και άλλα πρόσωπα που ασχολούνται με τη λειτουργία και τη χρήση συστημάτων ΤΝ για λογαριασμό τους, μεταξύ άλλων μέσω της παροχής ευκαιριών κατάρτισης, της διάθεσης πληροφοριακών πόρων και της δυνατότητας ανταλλαγής ορθών πρακτικών και άλλων μη νομικά δεσμευτικών πρωτοβουλιών. Το Ευρωπαϊκό Συμβούλιο Τεχνητής Νοημοσύνης (στο εξής: Συμβούλιο Τεχνητής Νοημοσύνης) θα διασφαλίζει την τακτική ανταλλαγή απόψεων μεταξύ της Επιτροπής και των κρατών μελών επί του θέματος, ενώ η Συμμαχία για την Εφαρμογή της ΤΝ θα καταστήσει δυνατή τη συζήτηση με την ευρύτερη κοινότητα. Η παρούσα τροποποίηση δεν θίγει τα ευρύτερα μέτρα που λαμβάνονται από την Επιτροπή και τα κράτη μέλη για την προώθηση του γραμματισμού και των ικανοτήτων στον τομέα της ΤΝ για τον ευρύτερο πληθυσμό, συμπεριλαμβανομένων των εκπαιδευομένων, των σπουδαστών και των πολιτών διαφόρων ηλικιών και ιδίως μέσω των συστημάτων εκπαίδευσης και κατάρτισης.
	διαγράφεται


</Amend>
<Amend>Τροπολογία		<NumAm>4</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 5 α (νέα)</Article>
	

	Κείμενο που προτείνει η Επιτροπή
	Τροπολογία

	
	(5α)	Η προώθηση του γραμματισμού στον τομέα της ΤΝ διαδραματίζει σημαντικό ρόλο στην υποστήριξη της κατανόησης της ΤΝ από τους πολίτες καθώς και του αντικτύπου της στην κοινωνία, συμπεριλαμβανομένης της ευαισθητοποίησης σχετικά με τις ευκαιρίες και τους κινδύνους που συνδέονται με αυτήν, ιδίως την ικανότητα εντοπισμού και αντιμετώπισης της αλγοριθμικής μεροληψίας, των διακρίσεων και της ενίσχυσης της παραπληροφόρησης, συμβάλλοντας έτσι στη δημοκρατική διακυβέρνηση και τη δημόσια εποπτεία της. Στην πράξη, η κατανόηση αυτή προωθείται μέσω προγραμμάτων εκπαίδευσης, κατάρτισης, απόκτησης δεξιοτήτων και επανειδίκευσης, καθώς και μέσω πρωτοβουλιών για τον πολιτισμό, τον γραμματισμό στα μέσα επικοινωνίας και την ευαισθητοποίηση του κοινού. Αυτές οι ευρύτερες πρωτοβουλίες συμπληρώνουν τα οργανωτικά μέτρα γραμματισμού στον τομέα της ΤΝ που λαμβάνουν οι πάροχοι και οι φορείς εφαρμογής συστημάτων ΤΝ για το προσωπικό τους και άλλα πρόσωπα που ενεργούν για λογαριασμό τους. Επομένως, τα κράτη μέλη θα πρέπει να ενθαρρυνθούν, στο πλαίσιο της προώθησης του γραμματισμού στον τομέα της ΤΝ, να εξασφαλίσουν τη συμμετοχή παρόχων εκπαίδευσης, πολιτιστικών ιδρυμάτων, οργανισμών μέσων ενημέρωσης και φορέων της κοινωνίας των πολιτών, προκειμένου να διασφαλιστεί ότι οι πρωτοβουλίες γραμματισμού στον τομέα της ΤΝ θα είναι προσβάσιμες, συμπεριληπτικές και προσαρμοσμένες σε διαφορετικά ακροατήρια και ηλικιακές ομάδες.


</Amend>
<Amend>Τροπολογία		<NumAm>5</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 5 β (νέα)</Article>
	

	Κείμενο που προτείνει η Επιτροπή
	Τροπολογία

	
	(5β)	Ο γραμματισμός στον τομέα της ΤΝ, σε συνδυασμό με τον γραμματισμό στα μέσα ενημέρωσης και τον ψηφιακό γραμματισμό, είναι ιδιαίτερα σημαντικός για τα παιδιά και τους νέους, οι οποίοι συχνά εκτίθενται σε συστήματα ΤΝ από μικρή ηλικία χωρίς επαρκή επίγνωση των προκαταλήψεων, των ανακριβειών ή των παραπλανητικών αποτελεσμάτων, καθώς και των επιπτώσεων που μπορεί να έχουν τα εν λόγω συστήματα στην εμπιστοσύνη στην πληροφόρηση, στην ιδιωτικότητα και στη διαμόρφωση απόψεων και συμπεριφοράς. Τα μέτρα για την προώθηση των εν λόγω γραμματισμών θα πρέπει να στηρίζουν την κριτική σκέψη, την ψηφιακή αυτονομία και τη λήψη τεκμηριωμένων αποφάσεων, και θα πρέπει να προσαρμόζονται στις διαφορετικές ηλικίες και μαθησιακά πλαίσια.


</Amend>
<Amend>Τροπολογία		<NumAm>6</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 5 γ (νέα)</Article>
	

	Κείμενο που προτείνει η Επιτροπή
	Τροπολογία

	
	(5γ)	Η τεχνητή νοημοσύνη εμφανίζεται όλο και περισσότερο στα ψηφιακά περιβάλλοντα που χρησιμοποιούνται από παιδιά και νέους, μεταξύ άλλων στην εκπαίδευση, στα μέσα κοινωνικής δικτύωσης, στα διαδικτυακά παιχνίδια και στις πολιτιστικές και δημιουργικές πλατφόρμες. Ως εκ τούτου, ο κανονισμός (ΕΕ) 2024/1689 θα πρέπει να εφαρμόζεται κατά τρόπο που να αντικατοπτρίζει τον τρόπο με τον οποίο τα παιδιά και οι νέοι αλληλεπιδρούν με τα συστήματα ΤΝ και την ειδική ανάγκη τους για προστασία και κατάλληλη για την ηλικία τους πληροφόρηση.


</Amend>

<Amend>Τροπολογία		<NumAm>7</NumAm>
<DocAmend>Πρόταση κανονισμού</DocAmend>
<Article> Αιτιολογική σκέψη 6 α (νέα)</Article>

	

	Κείμενο που προτείνει η Επιτροπή
	Τροπολογία

	
	(6α)	Τα συστήματα ΤΝ που αλλοιώνουν, παραποιούν ή παράγουν τεχνητά εικόνες ή βίντεο που απεικονίζουν φυσικά πρόσωπα να επιδίδονται σε δραστηριότητες σαφούς σεξουαλικού χαρακτήρα, εκθέτουν δημοσίως τα απόκρυφα σημεία του σώματός τους, ή αφαιρούν τα ρούχα ενός προσώπου χωρίς τη συγκατάθεσή του, βλάπτουν τα θύματα και παραβιάζουν τα θεμελιώδη δικαιώματα στην αξιοπρέπεια και την ιδιωτική ζωή. Οι πρόσφατες εξελίξεις κατέδειξαν την ασυμβατότητα ορισμένων πρακτικών ΤΝ με το πλαίσιο της Ένωσης για τα θεμελιώδη δικαιώματα. Η υποβάθμιση των γυναικών, η παραποίηση προσωπικών εικόνων και η παραγωγή υλικού σεξουαλικής κακοποίησης παιδιών συνιστούν σαφείς παραβιάσεις των θεμελιωδών δικαιωμάτων και του δικαίου της Ένωσης. Ωστόσο, εξακολουθεί να υπάρχει σημαντική ανασφάλεια δικαίου ως προς το αν οι εφαρμογές «αφαίρεσης ρούχων» που λειτουργούν με ΤΝ εμπίπτουν στο πεδίο εφαρμογής των πρακτικών ΤΝ που απαγορεύονται με βάση το άρθρο 5 του κανονισμού (ΕΕ) 2024/1689. Το άρθρο 112 του εν λόγω κανονισμού υποχρεώνει την Επιτροπή να αξιολογεί, σε ετήσια βάση, την αναγκαιότητα τροποποιήσεων του καταλόγου απαγορευμένων πρακτικών που προβλέπεται στο άρθρο 5 και του καταλόγου που παρατίθεται στο παράρτημα III, και να υποβάλλει τα πορίσματα της εν λόγω αξιολόγησης στο Ευρωπαϊκό Κοινοβούλιο και το Συμβούλιο. Η Επιτροπή δεν τήρησε την προθεσμία για την προηγούμενη περίοδο αξιολόγησης. Για τον λόγο αυτό, κρίνεται σκόπιμο να διευκρινιστεί ότι οι απαγορευμένες πρακτικές βάσει του άρθρου 5 περιλαμβάνουν τη διάθεση στην αγορά, τη θέση σε λειτουργία ή τη χρήση συστήματος ΤΝ που μπορεί να παράγει ή να παραποιεί ήχο, εικόνες και βίντεο ατόμων με σεξουαλικό χαρακτήρα, διευκολύνοντας έτσι τη μη συναινετική κοινοχρησία υλικού προσωπικής φύσης ή παραποιημένου υλικού, όπως ορίζεται στην οδηγία (ΕΕ) 2024/1385.


</Amend>

<Amend>Τροπολογία		<NumAm>8</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 9</Article>
	

	Κείμενο που προτείνει η Επιτροπή
	Τροπολογία

	(9)	Για τον εξορθολογισμό της συμμόρφωσης και τη μείωση του σχετικού κόστους, οι πάροχοι συστημάτων ΤΝ δεν θα πρέπει να υποχρεούνται να καταχωρίζουν τα συστήματα ΤΝ που αναφέρονται στο άρθρο 6 παράγραφος 3 του κανονισμού (ΕΕ) 2024/1689 στη βάση δεδομένων της ΕΕ σύμφωνα με το άρθρο 49 παράγραφος 2 του εν λόγω κανονισμού. Δεδομένου ότι τα εν λόγω συστήματα δεν θεωρούνται υψηλού κινδύνου υπό ορισμένες προϋποθέσεις, όταν δεν ενέχουν σημαντικό κίνδυνο βλάβης για την υγεία, την ασφάλεια ή τα θεμελιώδη δικαιώματα των προσώπων, η επιβολή απαιτήσεων καταχώρισης θα συνιστούσε δυσανάλογο κανονιστικό φόρτο. Ωστόσο, ο πάροχος που θεωρεί ότι ένα σύστημα ΤΝ εμπίπτει στο άρθρο 6 παράγραφος 3 εξακολουθεί να έχει την υποχρέωση να τεκμηριώνει την αξιολόγησή του πριν από τη διάθεση του εν λόγω συστήματος στην αγορά ή τη θέση του σε λειτουργία. Η αξιολόγηση αυτή μπορεί να ζητηθεί από τις εθνικές αρμόδιες αρχές.
	διαγράφεται


</Amend>
<Amend>Τροπολογία		<NumAm>9</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 11 α (νέα)</Article>
	

	Κείμενο που προτείνει η Επιτροπή
	Τροπολογία

	
	(11α)	Η επέκταση των ευκαιριών για δοκιμές σε πραγματικές συνθήκες μπορεί να στηρίξει την καινοτομία, αλλά δεν θα πρέπει να έχει ως αποτέλεσμα οι ευάλωτες ομάδες να καταστούν προεπιλεγμένοι πληθυσμοί δοκιμών. Όταν οι δοκιμές σε πραγματικές συνθήκες περιλαμβάνουν συστήματα ΤΝ που προορίζονται για χρήση στην εκπαίδευση και την επαγγελματική κατάρτιση ή διενεργούνται σε περιβάλλοντα όπου είναι πιθανό να επηρεαστούν ανήλικοι, το σχέδιο δοκιμών σε πραγματικές συνθήκες θα πρέπει να καθορίζει ειδικές διασφαλίσεις για το εν λόγω πλαίσιο, συμπεριλαμβανομένων της σαφούς πληροφόρησης των επηρεαζόμενων προσώπων και της ουσιαστικής συμμετοχής των φορέων εφαρμογής, όπως σχολεία και άλλοι οργανισμοί δημόσιου συμφέροντος που είναι υπεύθυνοι για τα εν λόγω περιβάλλοντα.


</Amend>
<Amend>Τροπολογία		<NumAm>10</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 20</Article>
	

	Κείμενο που προτείνει η Επιτροπή
	Τροπολογία

	(20)	Για να δοθεί επαρκής χρόνος στους παρόχους συστημάτων παραγωγικής ΤΝ που υπόκεινται στις υποχρεώσεις επισήμανσης που ορίζονται στο άρθρο 50 παράγραφος 2 του κανονισμού (ΕΕ) 2024/1689 να προσαρμόσουν τις πρακτικές τους εντός εύλογου χρονικού διαστήματος χωρίς να προκαλέσουν διαταραχές στην αγορά, είναι σκόπιμο να θεσπιστεί μεταβατική περίοδος 6 μηνών για τους παρόχους που έχουν ήδη διαθέσει τα συστήματά τους στην αγορά πριν από τις 2 Αυγούστου 2026.
	διαγράφεται


</Amend>


<Amend>Τροπολογία		<NumAm>11</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 21</Article>

	

	Κείμενο που προτείνει η Επιτροπή
	Τροπολογία

	(21)	Για να δοθεί επαρκής χρόνος στους παρόχους συστημάτων ΤΝ υψηλού κινδύνου και να αποσαφηνιστούν οι κανόνες που εφαρμόζονται στα συστήματα ΤΝ που έχουν ήδη διατεθεί στην αγορά ή έχουν τεθεί σε λειτουργία πριν από την έναρξη εφαρμογής των σχετικών διατάξεων του κανονισμού (ΕΕ) 2024/1689, είναι σκόπιμο να αποσαφηνιστεί η εφαρμογή της περιόδου χάριτος που προβλέπεται στο άρθρο 111 παράγραφος 2 του εν λόγω κανονισμού. Η περίοδος χάριτος, για τους σκοπούς του άρθρου 111 παράγραφος 2, θα πρέπει να εφαρμόζεται σε έναν τύπο και μοντέλο συστημάτων ΤΝ που έχει ήδη διατεθεί στην αγορά. Αυτό σημαίνει ότι εάν τουλάχιστον μία μεμονωμένη μονάδα του συστήματος ΤΝ υψηλού κινδύνου έχει διατεθεί νόμιμα στην αγορά ή έχει τεθεί σε λειτουργία πριν από την ημερομηνία που ορίζεται στο άρθρο 111 παράγραφος 2, η περίοδος χάριτος που προβλέπεται στο άρθρο 111 παράγραφος 2 ισχύει και για άλλες μεμονωμένες μονάδες του ίδιου τύπου και μοντέλου συστήματος ΤΝ υψηλού κινδύνου και, ως εκ τούτου, μπορούν να εξακολουθήσουν να διατίθενται στην αγορά, να καθίστανται διαθέσιμες ή να τίθενται σε λειτουργία στην αγορά της Ένωσης χωρίς να ισχύουν πρόσθετες υποχρεώσεις, απαιτήσεις ή ανάγκη πρόσθετης πιστοποίησης, εφόσον ο σχεδιασμός του εν λόγω συστήματος ΤΝ υψηλού κινδύνου παραμένει αμετάβλητος. Για τους σκοπούς της εφαρμογής της περιόδου χάριτος που προβλέπεται στο άρθρο 111 παράγραφος 2, αποφασιστικό παράγοντα αποτελεί η ημερομηνία κατά την οποία η πρώτη μονάδα του εν λόγω τύπου και μοντέλου συστήματος ΤΝ υψηλού κινδύνου διατέθηκε στην αγορά ή τέθηκε σε λειτουργία για πρώτη φορά στην αγορά της Ένωσης. Κάθε σημαντική αλλαγή στον σχεδιασμό του εν λόγω συστήματος ΤΝ μετά την ημερομηνία που ορίζεται στο άρθρο 111 παράγραφος 2 θα πρέπει να ενεργοποιεί την υποχρέωση του παρόχου να συμμορφώνεται πλήρως με όλες τις σχετικές διατάξεις του υπό εξέταση κανονισμού οι οποίες εφαρμόζονται στα συστήματα ΤΝ υψηλού κινδύνου, συμπεριλαμβανομένων των απαιτήσεων αξιολόγησης της συμμόρφωσης.
	διαγράφεται


</Amend>



<Amend>Τροπολογία		<NumAm>12</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 22</Article>

	

	Κείμενο που προτείνει η Επιτροπή
	Τροπολογία

	(22)	Στο άρθρο 113 του κανονισμού (ΕΕ) 2024/1689 καθορίζονται οι ημερομηνίες έναρξης ισχύος και εφαρμογής του εν λόγω κανονισμού, και συγκεκριμένα ορίζεται ότι η γενική ημερομηνία εφαρμογής είναι η 2α Αυγούστου 2026. Όσον αφορά τις υποχρεώσεις που σχετίζονται με τα συστήματα ΤΝ υψηλού κινδύνου οι οποίες ορίζονται στο κεφάλαιο III τμήματα 1, 2 και 3 του κανονισμού (ΕΕ) 2024/1689, η καθυστερημένη διαθεσιμότητα προτύπων, κοινών προδιαγραφών και εναλλακτικών κατευθυντήριων γραμμών και η καθυστερημένη σύσταση των εθνικών αρμόδιων αρχών συνεπάγονται προκλήσεις που υπονομεύουν την αποτελεσματική έναρξη εφαρμογής της εν λόγω υποχρέωσης και ενέχουν τον κίνδυνο σημαντικής αύξησης του κόστους εφαρμογής κατά τρόπο που δεν αιτιολογεί τη διατήρηση της αρχικής ημερομηνίας εφαρμογής τους, δηλαδή της 2ας Αυγούστου 2026. Με βάση την πείρα που αποκτήθηκε, ενδείκνυται να θεσπιστεί μηχανισμός που θα συνδέει την έναρξη της εφαρμογής με τη διαθεσιμότητα μέτρων για τη στήριξη της συμμόρφωσης με το κεφάλαιο III, στα οποία μπορούν να περιλαμβάνονται εναρμονισμένα πρότυπα, κοινές προδιαγραφές και κατευθυντήριες γραμμές της Επιτροπής. Αυτό θα πρέπει να επιβεβαιωθεί από την Επιτροπή με απόφαση, μετά την έκδοση της οποίας οι κανόνες που θεσπίζουν υποχρεώσεις για τα συστήματα ΤΝ υψηλού κινδύνου θα πρέπει να εφαρμοστούν ύστερα από 6 μήνες όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 2 και το παράρτημα III και ύστερα από 12 μήνες όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 1 και το παράρτημα I του κανονισμού (ΕΕ) 2024/1689. Ωστόσο, η δυνατότητα χρήσης αυτής της ευελιξίας θα πρέπει να παραταθεί μόνο έως τις 2 Δεκεμβρίου 2027 όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 2 και το παράρτημα III και έως τις 2 Αυγούστου 2028 όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 1 και το παράρτημα I του εν λόγω κανονισμού, ημερομηνίες από τις οποίες οι εν λόγω κανόνες θα πρέπει να αρχίσουν να εφαρμόζονται ούτως ή άλλως. Η διάκριση μεταξύ της έναρξης εφαρμογής των κανόνων όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 2 και το παράρτημα III και σύμφωνα με το άρθρο 6 παράγραφος 1 και το παράρτημα I του εν λόγω κανονισμού συνάδει με τη διαφορά μεταξύ των αρχικών ημερομηνιών εφαρμογής που προβλέπονται στον κανονισμό (ΕΕ) 2024/1689 και αποσκοπεί στην εξασφάλιση του απαραίτητου χρόνου για την προσαρμογή και την εφαρμογή των αντίστοιχων υποχρεώσεων.
	διαγράφεται


</Amend>

<Amend>Τροπολογία		<NumAm>13</NumAm>
<DocAmend>Πρόταση κανονισμού</DocAmend>
<Article>Αιτιολογική σκέψη 23</Article>
	

	Κείμενο που προτείνει η Επιτροπή
	Τροπολογία

	(23)	Υπό το πρίσμα του στόχου της μείωσης των προκλήσεων της εφαρμογής για τους πολίτες, τις επιχειρήσεις και τις δημόσιες διοικήσεις, είναι σημαντικό να θεσπίζονται εναρμονισμένοι όροι για την εφαρμογή ορισμένων κανόνων μόνο όταν είναι απολύτως αναγκαίο. Για τον σκοπό αυτόν, είναι σκόπιμο να καταργηθούν ορισμένες εξουσιοδοτήσεις που έχουν ανατεθεί στην Επιτροπή για τη θέσπιση αυτών των εναρμονισμένων όρων μέσω εκτελεστικών πράξεων στις περιπτώσεις που δεν πληρούνται οι εν λόγω όροι. Ως εκ τούτου, ο κανονισμός (ΕΕ) 2024/1689 θα πρέπει να τροποποιηθεί ώστε να καταργηθούν οι εξουσιοδοτήσεις που ανατίθενται στην Επιτροπή στο άρθρο 50 παράγραφος 7, στο άρθρο 56 παράγραφος 6 και στο άρθρο 72 παράγραφος 3 για την έκδοση εκτελεστικών πράξεων. Η κατάργηση της ανάθεσης εξουσίας για την έγκριση εναρμονισμένου υποδείγματος σχεδίου παρακολούθησης μετά τη διάθεση στην αγορά που ορίζεται στο άρθρο 72 παράγραφος 3 του κανονισμού (ΕΕ) 2024/1689 έχει ως πρόσθετο όφελος το ότι θα προσφέρει μεγαλύτερη ευελιξία στους παρόχους συστημάτων ΤΝ υψηλού κινδύνου ώστε να θέσουν σε εφαρμογή σύστημα παρακολούθησης μετά τη διάθεση στην αγορά το οποίο θα είναι προσαρμοσμένο στον οργανισμό τους. Ταυτόχρονα, αναγνωρίζοντας την ανάγκη διευκρίνισης του απαιτούμενου τρόπου συμμόρφωσης των παρόχων συστημάτων ΤΝ υψηλού κινδύνου, η Επιτροπή θα πρέπει να υποχρεούται να δημοσιεύει κατευθυντήριες γραμμές.
	(23)	Υπό το πρίσμα του στόχου της μείωσης των προκλήσεων της εφαρμογής για τους πολίτες, τις επιχειρήσεις και τις δημόσιες διοικήσεις, είναι σημαντικό να θεσπίζονται εναρμονισμένοι όροι για την εφαρμογή ορισμένων κανόνων μόνο όταν είναι απολύτως αναγκαίο. Για τον σκοπό αυτόν, είναι σκόπιμο να καταργηθούν ορισμένες εξουσιοδοτήσεις που έχουν ανατεθεί στην Επιτροπή για τη θέσπιση αυτών των εναρμονισμένων όρων μέσω εκτελεστικών πράξεων στις περιπτώσεις που δεν πληρούνται οι εν λόγω όροι. Ως εκ τούτου, ο κανονισμός (ΕΕ) 2024/1689 θα πρέπει να τροποποιηθεί ώστε να καταργηθούν οι εξουσιοδοτήσεις που ανατίθενται στην Επιτροπή στο άρθρο 50 παράγραφος 7, στο άρθρο 56 παράγραφος 6 και στο άρθρο 72 παράγραφος 3 για την έκδοση εκτελεστικών πράξεων. Η κατάργηση της ανάθεσης εξουσίας για την έγκριση εναρμονισμένου υποδείγματος σχεδίου παρακολούθησης μετά τη διάθεση στην αγορά που ορίζεται στο άρθρο 72 παράγραφος 3 του κανονισμού (ΕΕ) 2024/1689 έχει ως πρόσθετο όφελος το ότι θα προσφέρει μεγαλύτερη ευελιξία στους παρόχους συστημάτων ΤΝ υψηλού κινδύνου ώστε να θέσουν σε εφαρμογή σύστημα παρακολούθησης μετά τη διάθεση στην αγορά το οποίο θα είναι προσαρμοσμένο στον οργανισμό τους. Ταυτόχρονα, αναγνωρίζοντας την ανάγκη διευκρίνισης του απαιτούμενου τρόπου συμμόρφωσης των παρόχων συστημάτων ΤΝ υψηλού κινδύνου, η Επιτροπή θα πρέπει να υποχρεούται να δημοσιεύει κατευθυντήριες γραμμές. Στο πλαίσιο αυτό, οι κώδικες πρακτικής, των οποίων την κατάρτιση ενθαρρύνει η Υπηρεσία ΤΝ σύμφωνα με το άρθρο 50 παράγραφος 7, θα πρέπει, κατά περίπτωση, να παρέχουν καθοδήγηση σχετικά με τον τρόπο με τον οποίο μπορεί να διασφαλιστεί η κατάλληλη ενημέρωση και ευαισθητοποίηση των χρηστών με αναλογικό τρόπο, μεταξύ άλλων σε περιπτώσεις όπου συστήματα ΤΝ παρουσιάζουν χαμηλότερους κινδύνους, ιδίως στην εκπαίδευση και την κατάρτιση, στις υπηρεσίες μέσων ενημέρωσης και πληροφόρησης, στις πολιτιστικές και δημιουργικές δραστηριότητες ή στην παροχή δημόσιων υπηρεσιών.


</Amend>
<Amend>Τροπολογία		<NumAm>14</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 4</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 4</Article2>
	

	Κείμενο που προτείνει η Επιτροπή
	Τροπολογία

	4)	Το άρθρο 4 αντικαθίσταται από το ακόλουθο κείμενο:
	διαγράφεται

	«Άρθρο 4
	

	Γραμματισμός στον τομέα της ΤΝ
	

	Η Επιτροπή και τα κράτη μέλη ενθαρρύνουν τους παρόχους και τους φορείς εφαρμογής συστημάτων ΤΝ να λαμβάνουν μέτρα για να εξασφαλίσουν επαρκές επίπεδο γραμματισμού στον τομέα της ΤΝ για το προσωπικό τους και άλλα πρόσωπα που ασχολούνται με τη λειτουργία και τη χρήση συστημάτων ΤΝ για λογαριασμό τους, συνεκτιμώντας τις τεχνικές γνώσεις, την πείρα, το επίπεδο εκπαίδευσης και την κατάρτισή τους και το πλαίσιο στο οποίο πρόκειται να χρησιμοποιηθούν τα συστήματα ΤΝ και λαμβάνοντας υπόψη τα πρόσωπα ή τις ομάδες προσώπων για τα οποία πρόκειται να χρησιμοποιηθούν τα συστήματα ΤΝ.».
	


</Amend>
<Amend>Τροπολογία		<NumAm>15</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 5</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 4α – παράγραφος 1 – στοιχείο στ α (νέο)</Article2>
	

	Κείμενο που προτείνει η Επιτροπή
	Τροπολογία

	
	στ α)	με αποκλειστικό σκοπό τον εντοπισμό και τον μετριασμό περιπτώσεων αλγοριθμικής μεροληψίας που μπορεί να επηρεάσουν την πολυφωνία των μέσων ενημέρωσης και την πολυμορφία της πληροφόρησης, οι πάροχοι συστημάτων ΤΝ υψηλού κινδύνου τα οποία χρησιμοποιούνται στο οικοσύστημα των μέσων ενημέρωσης μπορούν, σε εξαιρετικές και αυστηρά περιορισμένες περιστάσεις, να επεξεργάζονται ειδικές κατηγορίες δεδομένων προσωπικού χαρακτήρα, υπό την προϋπόθεση ότι:

	
	i) η επεξεργασία αυτή είναι απολύτως αναγκαία και δεν μπορεί να επιτευχθεί αποτελεσματικά με τη χρήση ανωνυμοποιημένων, συγκεντρωτικών ή συνθετικών δεδομένων·

	
	ii) η επεξεργασία είναι περιορισμένη ως προς το πεδίο εφαρμογής, τη διάρκεια και την πρόσβαση και δεν οδηγεί στην ταυτοποίηση, την κατάρτιση προφίλ ή την κατηγοριοποίηση μεμονωμένων χρηστών·

	
	iii) δεν συνάγονται συμπεράσματα όσον αφορά τα πολιτικά φρονήματα, τις θρησκευτικές πεποιθήσεις ή άλλα προστατευόμενα χαρακτηριστικά φυσικών προσώπων·

	
	iv) εφαρμόζονται κατάλληλα τεχνικά και οργανωτικά μέτρα σύμφωνα με το δίκαιο της Ένωσης για την προστασία των δεδομένων, ώστε να διασφαλίζονται η εμπιστευτικότητα, η ασφάλεια και η λογοδοσία·

	
	v) τα δεδομένα προσωπικού χαρακτήρα διαγράφονται χωρίς αδικαιολόγητη καθυστέρηση μόλις εντοπιστούν και μετριαστούν οι περιπτώσεις μεροληψίας·

	
	vi) οι χρήστες ενημερώνονται με σαφή και προσβάσιμο τρόπο ότι τα δεδομένα τους προσωπικού χαρακτήρα μπορούν να υποβληθούν σε επεξεργασία, σε εξαιρετικές περιστάσεις, με αποκλειστικό σκοπό τον εντοπισμό και τον μετριασμό περιπτώσεων αλγοριθμικής μεροληψίας, και τους παρέχονται πληροφορίες σχετικά με το πεδίο εφαρμογής, τις εγγυήσεις και τα δικαιώματα που ισχύουν για την εν λόγω επεξεργασία.


</Amend>
<Amend>Τροπολογία		<NumAm>16</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 5</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 4 α – παράγραφος 2 α (νέα)</Article2>
	

	Κείμενο που προτείνει η Επιτροπή
	Τροπολογία

	
	2a.	Απαγορεύεται ρητά η συλλογή, επεξεργασία ή χρήση με οποιονδήποτε άλλο τρόπο δεδομένων προσωπικού χαρακτήρα παιδιών.


</Amend>
[bookmark: restart]<Amend>Τροπολογία		<NumAm>17</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 5 α (νέο) </Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 5 – παράγραφος 1 – στοιχείο η α (νέο)</Article2>
	

	Κείμενο που προτείνει η Επιτροπή
	Τροπολογία

	
	5α)	Στο άρθρο 5 παράγραφος 1, προστίθεται το ακόλουθο στοιχείο:

	
	«ηα)	η διάθεση στην αγορά, η θέση σε λειτουργία ή η χρήση συστήματος ΤΝ που μπορεί να αλλοιώσει, να παραποιήσει ή να παραγάγει εικόνες ή βίντεο με σκοπό την απεικόνιση δραστηριοτήτων σαφούς σεξουαλικού χαρακτήρα ή των απόκρυφων σημείων του σώματος φυσικού προσώπου, ή παρουσιάζει το εν λόγω πρόσωπο χωρίς ρούχα και μπορεί να διευκολύνει τη μη συναινετική κοινοχρησία υλικού προσωπικής φύσης ή παραποιημένου υλικού, όπως ορίζεται στο άρθρο 5 της οδηγίας 2024/1385 1a.

	
	_________________

	
	1A Οδηγία (ΕΕ) 2024/1385 του Ευρωπαϊκού Κοινοβουλίου και του Συμβουλίου, της 14ης Μαΐου 2024, για την καταπολέμηση της βίας κατά των γυναικών και της εξ οικείων βίας (ΕΕ L, 2024/1385, 24.5.2024, ELI): http://data.europa.eu/eli/dir/2024/1385/oj).’


</Amend>



<Amend>Τροπολογία		<NumAm>18</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 6</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 6 – παράγραφος 4</Article2>
	

	Κείμενο που προτείνει η Επιτροπή
	Τροπολογία

	6)	Στο άρθρο 6, η παράγραφος 4 αντικαθίσταται από το ακόλουθο κείμενο:
	διαγράφεται

	«4. Ο πάροχος που θεωρεί ότι ένα σύστημα ΤΝ το οποίο αναφέρεται στο παράρτημα III δεν είναι υψηλού κινδύνου, τεκμηριώνει την αξιολόγησή του πριν από τη διάθεση του εν λόγω συστήματος στην αγορά ή τη θέση του σε λειτουργία. Κατόπιν αιτήματος των εθνικών αρμόδιων αρχών, ο πάροχος παρέχει την τεκμηρίωση της αξιολόγησης.».
	


</Amend>
<Amend>Τροπολογία		<NumAm>19</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 14</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 49 – παράγραφος 2</Article2>
	

	Κείμενο που προτείνει η Επιτροπή
	Τροπολογία

	14)	Στο άρθρο 49, η παράγραφος 2 απαλείφεται.
	διαγράφεται


</Amend>
<Amend>Τροπολογία		<NumAm>20</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 15</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 50 – παράγραφος 7</Article2>
	

	Κείμενο που προτείνει η Επιτροπή
	Τροπολογία

	7.	Η Υπηρεσία ΤΝ ενθαρρύνει και διευκολύνει την κατάρτιση κωδίκων πρακτικής σε επίπεδο Ένωσης για τη διευκόλυνση της αποτελεσματικής εφαρμογής των υποχρεώσεων όσον αφορά την ανίχνευση και την επισήμανση περιεχομένου που έχει παραχθεί ή υποστεί χειρισμό τεχνητά. Η Επιτροπή μπορεί να αξιολογεί αν η τήρηση των εν λόγω κωδίκων πρακτικής επαρκεί για τη διασφάλιση της συμμόρφωσης με την υποχρέωση που ορίζεται στην παράγραφο 2, σύμφωνα με τη διαδικασία που προβλέπεται στο άρθρο 56 παράγραφος 6 πρώτο εδάφιο. Εάν η Επιτροπή κρίνει ότι ο κώδικας δεν είναι κατάλληλος, μπορεί να εκδώσει εκτελεστική πράξη για τον καθορισμό κοινών κανόνων για την εφαρμογή των εν λόγω υποχρεώσεων σύμφωνα με τη διαδικασία εξέτασης που καθορίζεται στο άρθρο 98 παράγραφος 2.
	7.	Η Υπηρεσία ΤΝ ενθαρρύνει και διευκολύνει την κατάρτιση κωδίκων πρακτικής σε επίπεδο Ένωσης για τη διευκόλυνση της αποτελεσματικής εφαρμογής των υποχρεώσεων όσον αφορά την ανίχνευση και την επισήμανση περιεχομένου που έχει παραχθεί ή υποστεί χειρισμό τεχνητά. Η Επιτροπή μπορεί να εκδίδει εκτελεστικές πράξεις για την έγκριση των εν λόγω κωδίκων πρακτικής σύμφωνα με τη διαδικασία που προβλέπεται στο άρθρο 56 παράγραφος 6. Εάν η Επιτροπή κρίνει ότι ο κώδικας δεν είναι κατάλληλος, μπορεί να εκδώσει εκτελεστική πράξη για τον καθορισμό κοινών κανόνων για την εφαρμογή των εν λόγω υποχρεώσεων σύμφωνα με τη διαδικασία εξέτασης που καθορίζεται στο άρθρο 98 παράγραφος 2. Οι εν λόγω κώδικες πρακτικής εξετάζουν, κατά περίπτωση, τον τρόπο με τον οποίο μπορεί να διασφαλιστεί η κατάλληλη ενημέρωση και ευαισθητοποίηση των χρηστών με αναλογικό τρόπο, μεταξύ άλλων σε περιπτώσεις όπου συστήματα ΤΝ θεωρείται ότι παρουσιάζουν χαμηλότερους κινδύνους, ιδίως στην εκπαίδευση και την κατάρτιση, στις υπηρεσίες μέσων ενημέρωσης και πληροφόρησης, στις πολιτιστικές και δημιουργικές δραστηριότητες ή στην παροχή δημόσιων υπηρεσιών.


</Amend>
<Amend>Τροπολογία		<NumAm>21</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 16</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 56 – παράγραφος 6 – εδάφιο 1</Article2>
	

	Κείμενο που προτείνει η Επιτροπή
	Τροπολογία

	6.	Η Επιτροπή και το Συμβούλιο Τεχνητής Νοημοσύνης παρακολουθούν και αξιολογούν τακτικά την επίτευξη των στόχων των κωδίκων πρακτικής από τους συμμετέχοντες και τη συμβολή τους στην ορθή εφαρμογή του παρόντος κανονισμού. Η Επιτροπή, λαμβάνοντας ιδιαιτέρως υπόψη τη γνώμη του Συμβουλίου Τεχνητής Νοημοσύνης, αξιολογεί αν οι κώδικες πρακτικής καλύπτουν τις υποχρεώσεις που προβλέπονται στα άρθρα 53 και 55 και παρακολουθεί και αξιολογεί τακτικά την επίτευξη των στόχων τους. Η Επιτροπή δημοσιεύει την αξιολόγησή της σχετικά με την καταλληλότητα των κωδίκων πρακτικής.».
	6.	Η Υπηρεσία ΤΝ και το Συμβούλιο Τεχνητής Νοημοσύνης παρακολουθούν και αξιολογούν τακτικά την επίτευξη των στόχων των κωδίκων πρακτικής από τους συμμετέχοντες και τη συμβολή τους στην ορθή εφαρμογή του παρόντος κανονισμού. Η Υπηρεσία ΤΝ και το Συμβούλιο Τεχνητής Νοημοσύνης, λαμβάνοντας ιδιαιτέρως υπόψη τη γνώμη του Συμβουλίου Τεχνητής Νοημοσύνης, αξιολογεί αν οι κώδικες πρακτικής καλύπτουν τις υποχρεώσεις που προβλέπονται στα άρθρα 53 και 55 και παρακολουθεί και αξιολογεί τακτικά την επίτευξη των στόχων τους. Δημοσιεύουν την αξιολόγησή τους σχετικά με την καταλληλότητα των κωδίκων πρακτικής.


<TitreJust>Αιτιολόγηση</TitreJust>
Με την παρούσα τροπολογία επιδιώκεται να διασφαλιστεί ότι η παρακολούθηση, η αξιολόγηση και η γνωστοποίηση της επάρκειας των κωδίκων πρακτικής συνάδουν πλήρως με τις ρυθμίσεις διακυβέρνησης που ορίζονται στον παρόντα κανονισμό. Η ανάθεση αυτών των αρμοδιοτήτων στην Υπηρεσία ΤΝ και στο Συμβούλιο Τεχνητής Νοημοσύνης θέτει την εποπτεία στους φορείς που είναι ειδικά εντεταλμένοι για την τεχνική εποπτεία. Επιπλέον, η αποκατάσταση αυτού του ρόλου του Συμβουλίου Τεχνητής Νοημοσύνης είναι απαραίτητη για τη διατήρηση της κατάλληλης θεσμικής ισορροπίας.
</Amend>
<Amend>Τροπολογία		<NumAm>22</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 23</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 70 – παράγραφος 8</Article2>
	

	Κείμενο που προτείνει η Επιτροπή
	Τροπολογία

	8.	Οι εθνικές αρμόδιες αρχές μπορούν να παρέχουν καθοδήγηση και συμβουλές σχετικά με την εφαρμογή του παρόντος κανονισμού, ιδίως σε μικρές επιχειρήσεις μεσαίας κεφαλαιοποίησης και ΜΜΕ, συμπεριλαμβανομένων των νεοφυών επιχειρήσεων, λαμβάνοντας υπόψη την καθοδήγηση και τις συμβουλές του Συμβουλίου Τεχνητής Νοημοσύνης και της Επιτροπής, κατά περίπτωση. Όποτε οι εθνικές αρμόδιες αρχές προτίθενται να παράσχουν καθοδήγηση και συμβουλές σχετικά με ένα σύστημα ΤΝ σε τομείς που καλύπτονται από άλλο κανόνα ενωσιακού δικαίου, ζητείται η γνώμη των εθνικών αρμόδιων αρχών δυνάμει του εν λόγω κανόνα ενωσιακού δικαίου, κατά περίπτωση.
	8.	Οι εθνικές αρμόδιες αρχές μπορούν να παρέχουν καθοδήγηση και συμβουλές σχετικά με την εφαρμογή του παρόντος κανονισμού, ιδίως σε μικρές επιχειρήσεις μεσαίας κεφαλαιοποίησης και ΜΜΕ, συμπεριλαμβανομένων των νεοφυών επιχειρήσεων, και, κατά περίπτωση, σε φορείς εφαρμογής του δημόσιου τομέα, συμπεριλαμβανομένων των τοπικών δημόσιων αρχών και των εκπαιδευτικών ιδρυμάτων, των ιδρυμάτων κατάρτισης και των πολιτιστικών ιδρυμάτων που χρηματοδοτούνται με δημόσιους πόρους, λαμβάνοντας υπόψη την καθοδήγηση και τις συμβουλές του Συμβουλίου Τεχνητής Νοημοσύνης και της Επιτροπής, κατά περίπτωση. Όποτε οι εθνικές αρμόδιες αρχές προτίθενται να παράσχουν καθοδήγηση και συμβουλές σχετικά με ένα σύστημα ΤΝ σε τομείς που καλύπτονται από άλλο κανόνα ενωσιακού δικαίου, συμπεριλαμβανομένων της προστασίας δεδομένων, της προστασίας του καταναλωτή και των υπηρεσιών οπτικοακουστικών μέσων, ζητείται η γνώμη των εθνικών αρμόδιων αρχών δυνάμει του εν λόγω κανόνα ενωσιακού δικαίου, κατά περίπτωση.


</Amend>
<Amend>Τροπολογία		<NumAm>23</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 24</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 72 – παράγραφος 3</Article2>
	

	Κείμενο που προτείνει η Επιτροπή
	Τροπολογία

	3.	Το σύστημα παρακολούθησης μετά τη διάθεση στην αγορά βασίζεται σε σχέδιο παρακολούθησης μετά τη διάθεση στην αγορά. Το σχέδιο παρακολούθησης μετά τη διάθεση στην αγορά αποτελεί μέρος του τεχνικού φακέλου που αναφέρεται στο παράρτημα IV. Η Επιτροπή εκδίδει κατευθυντήριες γραμμές σχετικά με το σχέδιο παρακολούθησης μετά τη διάθεση στην αγορά.
	3.	Το σύστημα παρακολούθησης μετά τη διάθεση στην αγορά βασίζεται σε σχέδιο παρακολούθησης μετά τη διάθεση στην αγορά. Το σχέδιο παρακολούθησης μετά τη διάθεση στην αγορά αποτελεί μέρος του τεχνικού φακέλου που αναφέρεται στο παράρτημα IV. Η Επιτροπή εκδίδει κατευθυντήριες γραμμές σχετικά με το σχέδιο παρακολούθησης μετά τη διάθεση στην αγορά, συμπεριλαμβανομένων πρακτικών παραδειγμάτων για συστήματα ΤΝ υψηλού κινδύνου που χρησιμοποιούνται στην εκπαίδευση και την επαγγελματική κατάρτιση και σε άλλες δημόσιες υπηρεσίες, καθώς και σχετικά με δείκτες παρακολούθησης που μπορεί να επισημαίνουν δυσμενείς επιπτώσεις στα θεμελιώδη δικαιώματα, συμπεριλαμβανομένων μεροληπτικών αποτελεσμάτων. 


</Amend>
<Amend>Τροπολογία		<NumAm>24</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 27</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 95 – παράγραφος 4</Article2>
	

	Κείμενο που προτείνει η Επιτροπή
	Τροπολογία

	4.	Η Υπηρεσία ΤΝ και τα κράτη μέλη λαμβάνουν υπόψη τα ειδικά συμφέροντα και τις ανάγκες των μικρών επιχειρήσεων μεσαίας κεφαλαιοποίησης και των ΜΜΕ, συμπεριλαμβανομένων των νεοφυών επιχειρήσεων, όταν ενθαρρύνουν και διευκολύνουν την κατάρτιση κωδίκων δεοντολογίας.
	4.	Η Υπηρεσία ΤΝ και τα κράτη μέλη λαμβάνουν υπόψη τα ειδικά συμφέροντα και τις ανάγκες των μικρών επιχειρήσεων μεσαίας κεφαλαιοποίησης και των ΜΜΕ, συμπεριλαμβανομένων των νεοφυών επιχειρήσεων, καθώς και τις επιχειρησιακές ανάγκες των τοπικών δημόσιων αρχών και των οργανισμών δημοσίου συμφέροντος, συμπεριλαμβανομένων των ιδρυμάτων εκπαίδευσης, κατάρτισης και πολιτισμού, σε περίπτωση που αναμένεται να χρησιμοποιήσουν τους εν λόγω κώδικες ή να επωφεληθούν από αυτούς, όταν ενθαρρύνουν και διευκολύνουν την κατάρτιση κωδίκων δεοντολογίας.


</Amend>
<Amend>Τροπολογία		<NumAm>25</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 28</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 96 – παράγραφος 1 – εδάφιο 2</Article2>
	

	Κείμενο που προτείνει η Επιτροπή
	Τροπολογία

	Κατά την έκδοση των εν λόγω κατευθυντήριων γραμμών, η Επιτροπή δίνει ιδιαίτερη προσοχή στις ανάγκες των μικρών επιχειρήσεων μεσαίας κεφαλαιοποίησης και των ΜΜΕ, συμπεριλαμβανομένων των νεοφυών επιχειρήσεων, των τοπικών δημόσιων αρχών και των τομέων που είναι πιθανότερο να επηρεαστούν από τον παρόντα κανονισμό.
	Κατά την έκδοση των εν λόγω κατευθυντήριων γραμμών, η Επιτροπή δίνει ιδιαίτερη προσοχή στις ανάγκες των μικρών επιχειρήσεων μεσαίας κεφαλαιοποίησης και των ΜΜΕ, συμπεριλαμβανομένων των νεοφυών επιχειρήσεων, των τοπικών δημόσιων αρχών και των τομέων που είναι πιθανότερο να επηρεαστούν από τον παρόντα κανονισμό, συμπεριλαμβανομένων της εκπαίδευσης και της επαγγελματικής κατάρτισης, των πολιτιστικών και δημιουργικών δραστηριοτήτων και των υπηρεσιών μέσων ενημέρωσης και πληροφόρησης.


</Amend>

<Amend>Τροπολογία		<NumAm>26</NumAm>
<DocAmend>Πρόταση κανονισμού</DocAmend>
<Article> Άρθρο 1 – παράγραφος 1 – σημείο 30 – στοιχείο α</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 111 – παράγραφος 2</Article2>
	

	Κείμενο που προτείνει η Επιτροπή
	Τροπολογία

	2.	Με την επιφύλαξη της εφαρμογής του άρθρου 5 όπως αναφέρεται στο άρθρο 113 τρίτο εδάφιο στοιχείο α), ο παρών κανονισμός εφαρμόζεται στους φορείς εκμετάλλευσης συστημάτων ΤΝ υψηλού κινδύνου, πλην των συστημάτων των αναφερόμενων στην παράγραφο 1 του παρόντος άρθρου, τα οποία έχουν διατεθεί στην αγορά ή έχουν τεθεί σε λειτουργία πριν από την ημερομηνία εφαρμογής του κεφαλαίου III και των αντίστοιχων υποχρεώσεων που αναφέρονται στο άρθρο 113, μόνο εάν, από την ημερομηνία αυτήν, τα εν λόγω συστήματα υπόκεινται σε σημαντικές αλλαγές στον εκάστοτε σχεδιασμό τους. Σε κάθε περίπτωση, οι πάροχοι και οι φορείς εφαρμογής συστημάτων ΤΝ υψηλού κινδύνου που προορίζονται να χρησιμοποιηθούν από δημόσιες αρχές λαμβάνουν τα αναγκαία μέτρα για τη συμμόρφωση προς τις απαιτήσεις και τις υποχρεώσεις του παρόντος κανονισμού έως τις 2 Αυγούστου 2030.

	2. Με την επιφύλαξη της εφαρμογής του άρθρου 5 όπως αναφέρεται στο άρθρο 113 τρίτο εδάφιο στοιχείο α), ο παρών κανονισμός εφαρμόζεται στους φορείς εφαρμογής και στους παρόχους συστημάτων ΤΝ υψηλού κινδύνου, πλην των συστημάτων των αναφερόμενων στην παράγραφο 1 του παρόντος άρθρου, τα οποία έχουν διατεθεί στην αγορά ή έχουν τεθεί σε λειτουργία πριν από την ημερομηνία εφαρμογής του κεφαλαίου III και των αντίστοιχων υποχρεώσεων που αναφέρονται στο άρθρο 113, μόνο εάν, από την ημερομηνία αυτήν, τα εν λόγω συστήματα υπόκεινται σε σημαντικές αλλαγές στον εκάστοτε σχεδιασμό τους. Σε κάθε περίπτωση, οι πάροχοι και οι φορείς εφαρμογής συστημάτων ΤΝ υψηλού κινδύνου που προορίζονται να χρησιμοποιηθούν από δημόσιες αρχές λαμβάνουν τα αναγκαία μέτρα για τη συμμόρφωση προς τις απαιτήσεις και τις υποχρεώσεις του παρόντος κανονισμού έως τις 2 Αυγούστου 2030.



</Amend>
<Amend>Τροπολογία		<NumAm>27</NumAm>
<DocAmend>Πρόταση κανονισμού</DocAmend>
<Article> Άρθρο 1 – παράγραφος 1 – σημείο 30 – στοιχείο β</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 111 παράγραφος 4</Article2>
	

	Κείμενο που προτείνει η Επιτροπή
	Τροπολογία

	β)	προστίθεται η ακόλουθη παράγραφος 4:
	διαγράφεται

	«4. Οι πάροχοι συστημάτων ΤΝ, συμπεριλαμβανομένων των συστημάτων ΤΝ γενικού σκοπού που παράγουν συνθετικό περιεχόμενο με τη μορφή ήχου, εικόνας, βίντεο ή κειμένου, τα οποία έχουν διατεθεί στην αγορά πριν από τις 2 Αυγούστου 2026, λαμβάνουν τα αναγκαία μέτρα για τη συμμόρφωση με το άρθρο 50 παράγραφος 2 έως τις 2 Φεβρουαρίου 2027.
	


</Amend>
<Amend>Τροπολογία		<NumAm>28</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 31</Article>
<DocAmend2>Κανονισμός (ΕΕ) 2024/1689</DocAmend2>
<Article2>Άρθρο 113</Article2>
	

	Κείμενο που προτείνει η Επιτροπή
	Τροπολογία

	31)	Το άρθρο 113 τροποποιείται ως εξής:
	διαγράφεται

	a) στο τρίτο εδάφιο, προστίθεται το ακόλουθο στοιχείο δ):
	

	«δ)	το κεφάλαιο III τμήματα 1, 2 και 3 εφαρμόζεται μετά την έκδοση απόφασης της Επιτροπής που επιβεβαιώνει τη διαθεσιμότητα επαρκών μέτρων για τη στήριξη της συμμόρφωσης με το κεφάλαιο III, από τις ακόλουθες ημερομηνίες:
	

	i) 6 μήνες μετά την έκδοση της εν λόγω απόφασης όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 2 και το παράρτημα III, και
	

	ii) 12 μήνες μετά την έκδοση της απόφασης όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 1 και το παράρτημα I.
	

	Εάν δεν εκδοθεί η απόφαση κατά την έννοια του πρώτου εδαφίου ή εάν οι ημερομηνίες που ακολουθούν είναι προγενέστερες από εκείνες που έπονται της έκδοσης της εν λόγω απόφασης, το κεφάλαιο III τμήματα 1, 2 και 3 εφαρμόζεται:
	

	i) στις 2 Δεκεμβρίου 2027 όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 2 και το παράρτημα III, και
	

	ii) στις 2 Αυγούστου 2028 όσον αφορά τα συστήματα ΤΝ που ταξινομούνται ως υψηλού κινδύνου σύμφωνα με το άρθρο 6 παράγραφος 1 και το παράρτημα I.»·
	

	β)	στο τρίτο εδάφιο, προστίθεται το ακόλουθο στοιχείο ε):
	

	«ε)	τα άρθρα 102 έως 110 εφαρμόζονται από την/τις [ημερομηνία έναρξης εφαρμογής του παρόντος κανονισμού].».
	


</Amend>
<Amend>Τροπολογία		<NumAm>29</NumAm>
<DocAmend>Πρόταση κανονισμού</DocAmend>
<Article>Άρθρο 1 – παράγραφος 1 – σημείο 32</Article>
	

	Κείμενο που προτείνει η Επιτροπή
	Τροπολογία

	32)	Στο παράρτημα VIII, το τμήμα Β απαλείφεται.
	διαγράφεται


</Amend>

</RepeatBlock-Amend>

